جل شکتی وزارت
دس کروڑ دیہی خاندانوں کو پائپ سے مل رہا ہے پینے کا پانی
باون فیصد سے زیادہ دیہی خاندان پائپ کے ذریعے پانی حاصل کررہے ہیں
دس کروڑ گھروں کی خواتین اور لڑکیوں کو اب پانی جمع کرنے کی پریشانی سے نجات مل چکی ہے
ہندوستان کی آزادی کے 75سال پورے ہونے کے موقع پر جب ملک آزادی کاامرت مہوتسو منا رہا ہے، جل جیون مشن نے 10کروڑ دیہی خاندانوں کو نل کے ذریعے محفوظ اور صاف پینے کا پانی مہیا کرکے ایک نیا سنگ میل حاصل کیا ہے۔15؍اگست 2021ء کو جب وزیر اعظم جناب نریندر مودی نے لال قلعے کی فصیل سے جل جیون مشن کی شروعات کی تھی، گاؤں میں محض 3.23کروڑ  گھروں میں پائپ سے پینے کے پانی کا کنکشن تھا۔ ملک نے 19؍اگست 2022ء کو 10کروڑ خاندانوں کو نل کنکشن مہیا کرکے ایک نیا سنگ میل عبور کیا ہے۔
آج کی تاریخ تک تین ریاستوںاور تین مرکز کے زیر انتظام ریاستوںمیں 100فیصد کوریج کی اطلاع دی ہے۔ پنجاب میں 99.93فیصد، گجرات میں 97.03 فیصد، بہار میں 95.51فیصد اور ہماچل پردیش میں 94.88 فیصد کے شرح ہےاور اب یہ ریاستیں بھی مکمل ہدف حاصل کرنے کے بالکل قریب ہیں۔7؍اگست 2022ء کو گوا اور دادر اینڈ نگر حویلی اور دمن و دیوملک میں بالترتیب ایسی پہلی مرکز کے زیر انتظام ریاستیں ہیں، جہاں مکمل طورپر ’ہر گھر جل‘کی تصدیق ہوچکی ہے۔ان ریاستوں میں گاؤں کے لوگوں کو ضرورت بھر، محفوظ پینے کے پانی کی دستیابی کی تصدیق ہوچکی ہے۔ اس کے ساتھ ہی گرام سبھاؤں کے ذریعے گاؤں کے تمام گھروں میں مستقل طورپر پانی کی سپلائی ہورہی ہے۔
مشن کا مقصد ہر دیہی خاندان کو مستقل طورپر اور طویل مدت کی بنیاد پر مقرر شدہ معیار کا ضرورت کے مطابق پینے کا پانی دستیاب کرانا ہے۔ کووڈ-19 وباء جیسی مختلف رُکاوٹوں اور چنوتیوں کے باوجود ریاست ؍مرکز کے زیر انتظام ریاست ہر دیہی گھر میں نل کے پانی کی سپلائی کو یقینی بنانے کے لئے سخت موسم کی صورتحال ، دور دراز علاقوں، پہاڑیوں، جنگلات وغیرہ جیسی چنوتیوں پر قابو پانے کے لئے مسلسل کام کررہے ہیں۔ کئی موقعوں پر پائپ اور دیگر سازو سامان ہیلی کاپٹروں، کشتیوں، اونٹوں ، ہاتھیوں اور گھوڑوں پر لے جایا جاتا ہے۔
مرکز اور ریاستی سرکاروں کی انتھک کوششوں کے نتیجے میں ملک میں 8.67لاکھ اسکولوں اور8.96لاکھ  آنگن واڑی مراکز میں نل کے ذریعے پانی کی سپلائی کو یقینی بنایا گیا ہے۔ ہمارے ملک کے 117خواہش مند اضلاع میں مشن کے آغاز کے وقت محض 24.32لاکھ گھروں میں نل کا پانی تھا، جو اب بڑھ کر 1.54کروڑ ہوگیا ہے۔ تلنگانہ کے تین خواہشمند اضلاع اورپنجاب ، ہریانہاور ہماچل پردیسکے ایک ایک ضلع میں 100فیصد نل سے پانی کی کوریج کی اطلاع ہے۔
جے جے ایم نے دیہی آبادی کو زبردست سماجی –اقتصادی فائدہ پہنچایا ہے۔ مستقل طور سے نل کے پانی کی سپلائی سے لوگوں، خاص طور سے خواتین اور نوجوان لڑکیوں کو اپنی روزانہ کی گھریلو ضرورتوں کو پورا کرنے کے لئے بھاری پانی کی بالٹی کو ڈھونے سے راحت ملتی ہے، اس سے صدیوں پرانی محنت کم ہوجاتی ہے۔اس طرح بچائے گئے وقت استعمال آمدنی پیدا کرنے کی سرگرمیوں ، نیا ہنر سیکھنے اور بچوں کی تعلیم کی حمایت کرنے کے لئے کیا جاسکتا ہے۔
منصوبوں کی طویل مدتی استحکام کے حصول کے لئے ابتداء سے ہی دیہی پائپ آبی سپلائی منصوبوں کی اسکیم میں اسے چلانے، اس کی عمل آوری اور رکھ رکھاؤ کے مرکز میں کمیونٹی شراکت داری رہی ہے۔ملک میں کل 5.08 لاکھ دیہی پانی اور صاف صفائی کی کمیٹیاں، ؍پانی سمیتیوں کی تشکیل کی گئی ہے۔ساتھ ہی 4.78لاکھ وی اے پی تیار کئے گئے ہیں، جو پینے کے پانی کے ذرائع میں اضافہ، گرے واٹر علاج اور اس کے دوبارہ استعمال اور گاؤں میں آبی سپلائی سسٹم کے مستقل کام کرنے اور رکھ رکھاؤ کے منصبوبوں کی تفصیل فراہم کرتے ہیں۔
اس مشن کے تحت پانی کا معیار ایک بہت ہی اہم پہلو ہے۔ مشن مدت کے دوران ملک میں کل 2070واٹر ٹیسٹنگ لیباریٹریوں کو فروغ ، مضبوط اور فہرست بند کیا گیا ہے۔پانی کی جانچ کرنے والی تجربہ گاہوں کے توسط سے اب تک 4.51لاکھ گاوؤں میں 64لاکھ سے زیادہ پانی کے معیار کی جانچ مکمل ہوچکی ہے۔ ریاستوں؍مرکز کے زیر انتظام ریاستوں کی پانی کے معیار کی جانچ کرنے والی تجربہ گاہیں اب معمولی شرحوں پر پانی کے نمونوں کی جانچ کے لئے عوام کے لئے کھلی ہے۔اب تک 10.8لاکھ دیہی خواتین کو فیلڈ ٹیسٹنگ کِٹ کا استعمال کرنے کے لئے تربیت دی گئی ہے۔ ایف ٹی کے کا استعمال کرتے ہوئے 1.7لاکھ گاوؤں میں تربیت یافتہ خواتین کے ذریعے 58لاکھ سے زیادہ پانی کے معیار کی جانچ کی گئی ہے۔